Buckland teki Pariisin MM-kilpailuissa 2003 200 metrin toisissa alkuerissä Mauritiuksen ennätyksen – ja Afrikan kaikkien aikojen kolmanneksi parhaan ajan – 20,06. Loppukilpailussa hän sijoittui viidenneksi ajalla 20,41. Viikkoa myöhemmin hän voitti kotimaassaan järjestetyissä Indian Ocean Island Games -kilpailuissa kultaa 100 ja 200 metrillä sekä 4 ×100 metrin viestissä. Syyskuussa hän sijoittui kolmanneksi 200 metrillä. Budapestin sisäratojen MM-kilpailuissa 2004 hän eteni 60 metrillä välieriin.